
[bookmark: _Hlk193106654]PAKELIAMŲ UŽTVARINIŲ AUTOMATINIŲ STULPELIŲ VALDYMO SISTEMA SU MONTAVIMO DARBAIS
TECHNINĖ SPECIFIKACIJA
I. BENDROJI INFORMACIJA
1. Perkančioji organizacija – savivaldybės įmonė „Susisiekimo paslaugos“ (toliau – Užsakovas).
2. Pirkimo objektas – pakeliamų užtvarinių automatinių stulpelių valdymo sistema su montavimo darbais (toliau – Prekės).
3. Prekių įrengimo vieta – Gedimino prospektas ties Šventaragio gatve, Vilniuje.
4. Pirkimo objektą sudaro:
4.1. prekės;
4.2. prekių sumontavimas ir ištestavimas;
4.3. šviesą atspindinti juosta ir jos suklijavimas ant pakeliamų stulpelių;
4.4. darbo vietos sutvarkymas ir atliekų išvežimas bei utilizavimas.
5. Prekių pristatymas ir sumontavimas bus vykdomas etapais.
5.1. Pirmu etapu Tiekėjas privalo per 30 kalendorinių dienų nuo sutarties pasirašymo 
dienos pristatyti:
5.1.1. pakeliamų stulpelių klojinius (arba patvirtinimą su pasiūlymu, kad pakeliamų stulpelių montavimą, kartu su jų klojiniais atliks savo sąnaudomis 5.2. papunktyje nurodytais terminais prisiderinant prie žemės kasimo ir dangų atstatymo darbų);
5.1.2. kilpas;
5.1.3. valdymo spintą su priklausiniais;
5.1.4. visas reikalingas medžiagas (gofros, vamzdžiai, ankeriai ir pan.), reikalingas pakeliamų stulpelių klojinių ir valdymo spintos pamatų įrengimui;
5.1.5. Tiekėjas kartu su pasiūlymu turi pateikti techninės specifikacijos reikalavimus atitinkančius montavimo brėžinius su nurodytomis tvirtinimo jungtimis, visais matmenimis., reikalavimus, instrukcijas stulpelių klojinių montavimui Gedimino pr. ir Šventaragio g. sankryžoje (esamų pakeliamų stulpelių vietoje).
5.1.6. atlikti kabelių ir indukcinių kilpų montavimą su Užsakovu suderintu laiku.
5.2. Antru etapu, per 25 kalendorines dienas nuo pirmo etapo galutinio termino pabaigos (jei Tiekėjas nevėluos pristatyti prekių) Užsakovas užbaigs visus žemės kasimo ir dangų atstatymo darbus. Užsakovas organizuodamas drenažo įrengimo ir kitus darbus susijusius su dangų ardymu, kasimu ir atstatymu atliks:
5.2.1. klojinių montavimą (jei klojiniai pristatomi be juose sumontuotų stulpelių);
5.2.2. kabelių gofrų įrengimą (Tiekėjas kabelių įrengimą turės atlikti per paruoštas gofras);
5.2.3. valdymo spintos pamato įrengimą, bei sudarys sąlygas Tiekėjui sumontuoti kitus reikalingus komponentus;
5.2.4. Tiekėjas privalo iki dangų atstatymo įsivertinti ir užtikrinti, kad visi Užsakovo suorganizuoti klojinių montavimo darbai atlikti tinkamai ir pilna apimtimi – t. y. pakartotinis dangų ardymas tolesniam Prekių montavimui, kurį vykdys Tiekėjas nebus reikalingas. Užsakovui pareikalavus Tiekėjas 1 ir 2 etapo metu privalės neatlygintinai teikti konsultacijas Užsakovui arba Užsakovo nurodytoms šalims dėl prekių sumontavimo.
5.2.5. Antru etapu, bet ne vėliau kaip per 30 kalendorinių dienų nuo Prekių pristatymo dienos Tiekėjas privalo pristatyti ir savarankiškai sumontuoti visus likusius komponentus įskaitant, bet ne išskiriant pakeliamus automatinius stulpelius, kilpas, valdymo spintą su priklausiniais ir atlikti testavimo darbus. Darbus, kurie turi būti užbaigti iki dangų atstatymo Tiekėjas turės užbaigti 5.2 papunktyje nurodytais terminais.
II. REIKALAVIMAI PAKELIAMŲ AUTOMATINIŲ STULPELIŲ SISTEMAI:
6. Sistemą sudaro 6 vnt. automatinių stulpelių su klojiniais, kilpomis, komplektuojančiomis medžiagomis ir viena valdymo spinta.
7. Kartu su montuojamais 6 vnt. pakeliamų automatinių stulpelių turi būti pristatomas vienas pakaitinis stulpelis su visomis jį komplektuojančiomis dalimis išskyrus klojinį. Pristatoma į Gedimino pr. 9A, Vilniuje esančią požeminę automobilių stovėjimo aikštelę. Stulpelis turi būti sukomplektuotas taip, kad būtų galima pakeisti eismo įvykio metu ar kitų nuo užsakovo nepriklausančių priežasčių atveju sugadintą stulpelį. 
8. Pakeliamų automatinių stulpelių sistema turi:
8.1. Veikti hidrauliniu principu;
8.2. Turėti šiuos valdymo būdus:
8.2.1. Per valdymo panelės kontrolerius įrengiamus naujoje valdymo spintoje vietoje 
esamos;
8.2.2. Nuotoliniu būdu per aplikaciją telefone ir/ar planšetėje;
8.2.3. GSM skambučio būdu.
8.3. Naudojama ryšio įranga turi palaikyti 4G.
8.4. Naudojama ryšio įranga turi veikti -20...+55°C temperatūros diapazone.
8.5. Turi būti galimybę automatiniu būdu stulpelius pakelti kiekvienoje eismo juostoje 
atskirai (grupėmis po 3 vnt.). Įvykus bet kokiam vieno stulpelio turi būti galimybė pakelti likusius veikiančius stulpelius.
8.6. Sistema turi būti pritaikyta ir sukonfigūruota dvikrypčiam transporto priemonių judėjimui.
8.7. Turėti galimybę sukonfigūruoti automatinio pakėlimo/nuleidimo laikus pagal 
atskiras savaitės dienas taip, kad nustatytu metu nebūtų reikalingas žmogaus įsikišimas.
8.8. Turėti galimybę pakelti stulpelius iš valdymo spintos išjungus indukcinių kilpų
veikimą. 
8.9. Stulpeliai turi būti pagaminti iš nerūdijančio plieno įskaitant automatinio stulpelio
klojinius ir montavimo elementus.
8.10. Stulpeliai turi būti sumontuoti žemiau gatvės grindinio paviršiaus, o viršutinė stulpelių dalis lygi važiuojamosios dalies paviršiui.
8.11. Stulpeliai turi būti montuojami išlaikant  ~ 1,5 m tarpus tarp stulpelių centrų
8.12. Kanalai (vamzdžiai, gofros) ir kiti po dangomis tarp stulpelių montuojami elementai turi būti įrengti ne mažiau kaip 50 cm gylyje nuo dangos paviršiaus. Esama danga (granitinės trinkelės) 15 cm storio, skaldos ir atsijų pasluoksnių bendras storis – 25 cm, minimalus betono storis virš kanalų – 10 cm. Įrengus stulpelius betonavimas bus vykdamas iki aukščiau nurodytų pasluoksnių.
8.13. Nuo valdymo spintos iki stulpelių turi būti įrengti valdymo kabeliai;
8.14. Vidinė stulpelio dalis turi būti nerūdijančio plieno cilindrinis vamzdis, kuris gali būti
pakeltas virš žemės, aukštyn taip sudarant užtvėrimą transporto priemonėms.
8.15. Pakeltoje padėtyje stulpeliai turi būti neįveikiama kliūtis transporto priemonėms.
Turi nebūti galimybės pravažiuoti pro, apvažiuoti važiuojamąja dalimi aplink stulpelius.
8.16. Stulpelis turi atlaikyti ne mažiau kaip 120 KJ smūgio jėgą. Kartu su pasiūlymu pateikiamas prekės gamintojo, techninės charakteristikos ir/ar kitokio pobūdžio dokumentas, kuris patvirtintų, kad siūloma prekė atitinka šį reikalavimą.
8.17. Esant eismo įvykiui, jei transporto priemonė kliudo stulpelį(-ius), pirminė smūgio 
jėga turi būti absorbuota vidinės stulpelio dalies, pereinant į išorinį korpusą ir pamatą;
8.18. Stulpelio aukštis pakeltoje padėtyje turi būti ne mažiau kaip 700 mm ir ne daugiau
kaip 1000 mm, matuojant nuo grindinio paviršiaus iki užtvaro cilindro dangtelio (imtinai);
8.19. Stulpelio diametras ne mažiau 200 mm ir ne daugiau kaip 300 mm;
8.20. Turi būti galimybė nuleisti stulpelius esant sistemos gedimui arba sutrikus elektros
tiekimui. Hidraulinis kontūras turi turėti apsaugą nuo įtampos šuolių. Nutrūkus elektros tiekimui stulpeliai turi nusileisti žemyn;
8.21. Hidraulinio valdymo įrangos apsaugos nuo aplinkos poveikio klasė ne mažesnė nei IP67.  Kartu su pasiūlymu pateikiamas prekės gamintojo, techninės charakteristikos ir/ar kitokio pobūdžio dokumentas, kuris patvirtintų, kad siūloma prekė atitinka šį reikalavimą.
8.22. Turi būti galimybė nuleisti stulpelius rankiniu būdu, naudojant specialų užtraktą.
Visų stulpelių užraktai turi būti vienodi.
8.23. Viršutinėje stulpelio dalyje montuojamos raudonos spalvos indikacinės šviesos, jos
turi būti nukreiptos į šonus (paraleliai važiuojamajai daliai) ir apsaugotos dangteliu iš viršaus. Šviesos turi veikti nuo stulpelių pakėlimo inicijavimo momento iki jų pilno nuleidimo.
8.24. Viršutinėje stulpelio dalyje, per visą cilindro perimetrą turi būti sumontuoti 2 vnt., nemažesnio nei 50 mm pločio raudonos spalvos atšvaitai.
8.25. Stulpelių valdymo įranga  montuojama vienoje valdymo spintoje įrengiamoje vietoje esamos (koordinatės LKS94-3346: 54.685947,25.28585) valdymo spintos;
8.26. Valdymo spintos maksimalūs parametrai:
8.26.1. Ilgis – 115 cm;
8.26.2. Plotis – 70 cm;
8.26.3. Aukštis – 120 cm;
8.26.4. Valdymo spintos ir jos maksimalių parametrų vizualizacija montavimo vietoje:

8.27. Valdymo spintos pamatas turi būti lygus esamam dangos aukščiui. Tarp pamato ir spintos neturi būti tarpo. Jei siūloma valdymo spinta montuojama ant kojelių jas turi dengti apdailinė detalė nepaliekanti tarpo tarp pamato ir likusios spintos. Tokia detalė negali būti nuimama neatrakinus valdymo spintos.
8.28. Valdymo spintoje, ant DIN bėgelio turi būti sumontuotos relės, laikmačiai ir kiti
įtaisai, reikalingi visoms sistemos operacijoms atlikti.
8.29. Valdymo spinta turi būti RAL9004 (MATT) spalvos, dažoma milteliniu būdu.
8.30. Valdymo spinta turi būti pagaminti iš stiklo pluošto pastiprinto poliesterio arba 
[bookmark: _Hlk193790117]nerūdijančio plieno, ne žemesnės kaip IP54 apsaugos klasė aplinkos poveikiui ir nemažiau kaip IK10 apsaugos klasė fiziniam poveikiui. Kartu su pasiūlymu pateikiamas prekės gamintojo, techninės charakteristikos ir/ar kitokio pobūdžio dokumentas, kuris patvirtintų, kad siūloma prekė atitinka šį reikalavimą. 
8.31. Valdymo spinta turi būti  tinkama naudoti lauke, padengta anti-graffiti danga ir su šlaitiniu stogeliu. 
8.32. Valdymo spinta turi būti nepalaikanti degimo, atspari žemoms ir aukštoms
temperatūroms, rūdijimui ir UV šviesai taip pat atsparūs korozijai, chemikalams ir atmosferos veiksniams.
8.33. Įvadinė kabelio gnybtų dalis montuojama ant bėgelio turi būti ne žemiau kaip
20 cm nuo spintos dugno.
8.34. Vidinėje skydo durelių pusėje turi būti pritvirtinta tiksliai priglundanti ir telpanti į
durelių plotą bei laminuota valdymo spintos schema. Antras egzempliorius pateikiamas Užsakovui kartu su kitais dokumentais .
8.35. Valdymo spinta užrakinama raktu iš metalo (turi būti pateikti nemažiau kaip 3
raktų komplektai spynai). Negali būti naudojami universalūs užraktų tipai (pavyzdžiui, trikampis raktas).
8.36. Spintos spyna turi būti su spyruokle, savaime užsirakinanti (užrakinimas – be
rakto).
8.37. Kiekvienai krypčiai turi būti sumontuota atskira indukcinė kilpa su kilpos
kontroleriu. Indukcinė kilpa turi veikti ne mažesniame kaip 30 cm dangos gylyje ir būti įrengiama vamzdelyje/gofroje.
8.38. Pilnas stulpelio pakėlimo/nusileidimo greitis ne ilgiau nei 5 s.
8.39. Automatinių pakeliamų stulpelių valdymo sistema turėti galimybę pakeisti
stulpelio nuleidimo arba pakėlimo kryptį bet kuriuo momentu, nepriklausomai kokioje padėtyje tuo metu yra stulpelis.
8.40. Eksploatavimo intensyvumas. Užtvaro dienos ciklų skaičius ne mažiau kaip 2000.
8.41. Automatinių stulpelių eksploatavimo temperatūrų diapazonas ne mažesnis kaip
nuo -30 °C iki +55 °C.
9. Tiekėjas, teikdamas pasiūlymą, turi įvertinti visas išlaidas, susijusias su sutarties įvykdymu. Tiekėjas prisiima visas išlaidas dėl nenumatytų darbų ir medžiagų. Už nenumatytus darbus ir medžiagas papildomai apmokama nebus. Į pasiūlymo kainą turi būti įskaičiuota programinės įrangos ir licencijų kaina, programinės įrangos naudojimas turi būti nemokamas visą (neribotą) sistemos naudojimo laiką.
10. Tiekėjas Prekių įrengimo metu privalo vadovautis Elektros įrenginių įrengimo, Elektros įrenginių eksploatavimo taisyklėmis bei turi užtikrinti darbų saugą, atitinkančią galiojančių darbuotojų saugos ir sveikatos norminių teisės aktų reikalavimus ir eismo saugumą pagal Lietuvos Respublikos saugaus eismo automobilių keliais įstatymo ir kitų teisės aktų reikalavimus. 
11. Jeigu vykdydamas pakeliamo stulpelio montavimo darbus Tiekėjas vykdo kasimo ir (ar) dangų ardymo (pjovimo) darbus, Tiekėjas turi atstatyti (atkurti) išardytas ar pažeistas dangas per visą išardytą ar pažeistą plotą, naudodamas tokias pačias ar lygiavertes medžiagas. Dangų atstatymo (atkūrimo) ir darbo vietos tvarkymo darbus Tiekėjas turi atlikti laikydamasis galiojančių dangų įrengimo taisyklėse, statybos techniniuose reglamentuose (STR) ir kituose teisės aktuose nustatytų reikalavimų. Jeigu atstatant (atkuriant) dangas Tiekėjas planuoja naudoti naujas medžiagas, jų naudojimas turi būti iš anksto suderintas su Užsakovu. Dangų atstatymo (atkūrimo) ir darbo vietos tvarkymo darbų terminas įskaitomas į darbų atlikimo terminą;
12. Taikomi „žalieji “ reikalavimai – vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 (aktualia redakcija) 4.4.4. papunkčiu, įsigyjama pakeliamų automatinių stulpelių sistema turi būti pristatoma ir montuojama (fiziškai dirbant prie pakeliamų stulpelių ir valdymo spintos) ne piko valandomis (Piko laikotarpis – 7-9 val.; 15-19 val.).
III. GARANTIJA
13. Tiekėjas privalo turėti serviso tarnybą komunikacijai gedimų šalinimo klausimais.
14. Tiekėjas  turės el. paštu išsamiai teikti ir operatyviai atnaujinti informaciją apie gedimų šalinimo eigą, sunaudotas medžiagas bei kitą Užsakovo prašomą informaciją darbo dienomis nuo 8.00 val. iki 17.00 val. Bendravimas tarp Užsakovo ir Tiekėjo turi vykti lietuvių kalba.
15. Sugedus automatinių pakeliamų stulpelių sistemai, remonto darbai turi būti atlikti ne vėliau kaip per 5 kalendorines dienas. 
16. Darbams ir užtvariniam pakeliamajam stulpui turi būti suteikta ne mažesnė nei 24 mėn. garantija. Garantinis terminas pradedamas skaičiuoti nuo Prekių perdavimo–priėmimo akto pasirašymo dienos.
IV. PREKIŲ PRIĖMIMAS
17. Baigus Prekių montavimo darbus Tiekėjas su Užsakovu suderintu laiku įrengimo vietoje apmoko Užsakovo atstovą valdyti pakeliamų automatinių užtvarų sistemą.
18. Atlikęs Prekių montavimo darbus, iki priėmimo–perdavimo akto pasirašymo (už priėmimo–perdavimo akto parengimą atsakingas Tiekėjas), Tiekėjas privalo pateikti Užsakovui išpildomąją dokumentaciją Užsakovo nurodytu elektroniniu formatu (pavyzdžiui, .pdf, .xlsx, .docx):
18.1. Prekių gamintojo aprašymus, diegimo, naudojimo, aptarnavimo instrukcijas;
18.2. Prekių technines charakteristikas, naudotų medžiagų, įrangos atitikties, eksploatacinių savybių deklaracijas;
19. Jeigu po Prekių pristatymo ir įrengimo Užsakovas nenustato jokių trūkumų, pasirašomas Darbų priėmimo–perdavimo aktas, kurio pagrindu išrašoma sąskaita faktūra. Jeigu nustatomi trūkumai, Tiekėjas juos turi pašalinti per 5 (penkias) darbo dienas nuo pranešimo apie nustatytus trūkumus gavimo dienos. Pranešimas apie nustatytus trūkumus Tiekėjui siunčiamas elektroniniu paštu.

